Գյումրու թատրոնի տնօրեն Տիգրան Վիրաբյանը փաստում է. «Ներկայացումը պատրաստվում է երկու-երեք ամսում, ճիշտ այդքան էլ մենք պրոդյուսերական աշխատանքներ ենք անում: Մեր աշխատանքը վարորդի խնդիր է, թե դու որքա՞ն գիտես էն ճանապարհը, որն անցնում ես քո մեքենայով, ինչքա՞ն ես տիրապետում ղեկին, ինպիսի՞ արագությամբ ես վարում և ավելի հաճելի ու հետաքրքիր դարձնում ճանապարհը, որքա՞ն սրտացավ ես քո մեքենայի նկատմամբ և արդյո՞ք գիտես այդ երկար ճանապարհը: Ցավոք, մեզ մոտ շատերն այսրոպեաբար են գործում, այսրոպեաբար ապրում: Իսկ մենք էն նախագծերը, որոնք գծագրում ենք՝ երկարատև նախագծեր են, մանրակրկիտ քննարկված գործեր են: Տեսեք, այլ թատրոններում չկա այդ փորձը, բայց մենք ցանկացած ներկայացման վերաբերվում ենք որպես թատերական նախագիծ»: